Gentle Presence | LekkeSlaap
Gentle Presence: Hooffoto's
Adres: Kromstraat 13, Clarens, 9707, Vrystaat
Gentle Presence is een van die oudste sandsteenhuisies in Clarens en is al in die 1900's gebou. Dié huis bied lieflike uitsigte op die Rooi- en Malutiberge en 'n versteekte uitsig oor die Golden Gate.
Die kothuis, wat nou as erfenisgebied gesien word, was oorspronklik die stalle van 'n plaas waar boere vergader het met ossewaens vir nagmaal elke kwartaal. Die kothuis is versier met 'n kombinasie van ou en nuwe meubels en style om die bekoorlike, romantiese, tog knus gevoel te behou.
Gaste het die eksklusiewe gebruik van die selfsorgkothuis. Daar is 'n oopplan-leefarea en -eetarea, asook 'n kombuis wat met 'n yskas, gasstoof, oond, mikrogolf toegerus is op die grondverdieping. Elk van die 2 slaapkamers op die boonste verdieping het 'n aparte badkamer. Die slaapkamers het skakeldeure en deel 'n balkon met 'n uitsig oor die tuin en op die berge. Die tweede slaapkamer het 2 enkelbeddens wat op versoek as 'n koninggrootte-bed opgemaak kan word.
Die privaat ingang lei na 'n onderdakstoep met 'n groot tafel en stoele. Gaste kan ontspan in die tuin, speletjies speel of maaltye in die buitelug geniet. Daar is 'n vuurput in die tuin wat gaste vir 'n braai kan gebruik. Parkeerplek is beskikbaar vir 2 voertuie agter geslote hekke. Skoonmaakdienste is op versoek beskikbaar.
Die kothuis is 300 m vanaf die dorpsplein met talle restaurante, kafees, winkels en kunsgalerye.
'n Bespreking by Gentle Presence sluit in:
4.9 uit 5van 17 resensies vir Gentle Presence
Kromstraat 13, Clarens, 9707, Vrystaat
Gaste dink Gentle Presence het 'n uitstekende ligging
https://travelground.imgix.net/AAEAAQAAAAAAAAAAAAAAUpFjPotRbBZuuS1tz6Sd65esKIDDz6Z9e9817PeTkjiqXNqSsV?w=1440&h=960&fit=crop&auto=enhance,format,compress&q=80 Vanaf R1 800 per nag, vir 4 mense 17 5 1 5 13 Krom Street Clarens 9707 Vrystaat 086 999 0018 15:00-19:00 10:00 -28.517264076403 28.422303137521